آمریکا ساوونما باخانلیغی (پنتاگون) سؤزچوسو، ژنرال پاتریک رایدر تورکیه و یونانیستانی دیالوگا چاغیردی.
پاتریک رایدر، گونده‌لیک مطبوعات کنفرانسیندا گوند‌مده اولان مسئله‌لرله باغلی دانیشدی.
"تورکیه اژه دنیزینده غیر نظامی استاتوسو اولان ایکی آدایا آمریکا منشأ‌لی زره‌لی ماشینلار چیخاردیغی اوچون یونانیستان و آمریکایا اعتراض یازیسی وئردی. سیزین بؤلگه‌ده بیر مانور و یا تعلیمینیز وارمی؟ تورکیه‌نین بو اعتراضینا جاوابینیز نه‌دیر؟" سوالینا رایدر،
"اورادا (آمریکا طرفیندن ائدیلن) هر هانسی بیر مانوردان خبردار دئییله‌م" جاوابینی وئردی. آمریکالی ژنرال،
"تورکیه و یونانیستان ایکی اؤنملی ناتو اورتاغیدیر و اونلاری گرگینلیگی آزالتماق اوچون یاپیجی بیر دیالوگا دعوت ائدیریک" دئدی.
"آنکارادا، بؤلگه‌ده‌کی گرگین‌لیگی آرتیردیغی و گرگینلیگیه قاتقی وئردیگی قونوسوندا آمریکایا تنقیدلر وار. بو تنقیدلره قاتیلیر سینیز می و یا جاوابینیز نه‌دیر؟" سوالینا رایدر،
"ایکیلی ایلیشکیلریمیزده تورکیه اینانیلماز درجه‌ده اؤنملی بیر ناتو اورتاغیدیر. تورکیه ده داخیل اولماقلا ناتو اورتاقلاریمیزلا یاخیندان ایشله‌مه‌یه داوام ائدجییک"دئیه جاواب وئردی.
